Indbrud i Støvring Ukendte gerningsmænd har brudt et vindue op, til en villa på Bavnebakken i Støvring. Det er sket i dagtimerne tirsdag og tyvene er gået meget målbevidst efter smykker og kontanter. Indbrud i Ø. Doense Igen et indbrud i dagtimerne. Dette er sket i tidsrummet mellem kl. 08.15 og 16.30. Måske de samme som har været i Støvring. Gerningsmænd har også her kommet ind i villaen ved at bryde et vindue op. Indbruddet er sket i en villa på Storegade i Ø. Doense. Tyvene har stjålet en del kostbart radio- og tvanlæg. Det drejer sig om et 32" Sony fladskærmstv, fire højttalere, En gps, to bærbare computere og en del smykker. Dyrevenner bestak hund med kødpølse Politiet antager at gerningsmændene er dyrevenner. Familiens hund skulle forestille og være et værn mod indbrud. Den blev dog "bestukket" med et stykke kødpølse fra familiens eget køleskab. Så kunne tyvene arbejde i fred og ro. Ved du noget? Nordjyllands Politi vil meget gerne i kontakt med personer, der måtte have set noget. Politiet kan kontaktes på telefon 1-1-4.

Referat:
Endnu to indbrud i private hjem i dagtimerne. Denne gang gik det ud over villaer i Støvring og Ø. Doense.
I Ø. Doensen blev familiens hund sat ud af spillet med kødpølse.